બાળકી સાથેના સેક્સ્યુઅલ હૅરૅસમેન્ટ વિશે માહિતી આપતાં VP રોડ પોલીસ-સ્ટેશનના એક ઑફિસરે કહ્યું હતું કે ‘ફરિયાદમાં જણાવવામાં આવ્યું છે કે એ છોકરી આરોપીની ઉપરના ફ્લોર પર રહે છે. બાળકી બુધવારે સવારે ૧૦ વાગ્યે સ્કૂલમાંથી આવી હતી અને ૧૨ વાગ્યાની આસપાસ નીચેના ફ્લોર પર રહેતા અશ્વિન પારેખના ઘરે ગઈ હતી ત્યારે અશ્વિન પારેખે તેને ભોળવીને તેના પ્રાઇવેટ પાર્ટમાં આંગળી નાખી હતી અને ત્યાર બાદ વિમલાએ પણ એવી જ રીતે આંગળી નાખી હતી. ગભરાયેલી બાળકી ત્યાર બાદ ઘરે આવી ગઈ હતી, પણ તેણે એ વખતે ઘરમાં હાજર તેની દાદીને એ વિશે જણાવ્યું નહોતું. સાંજે તેણે તેની મમ્મીને કહ્યું હતું કે તેને પ્રાઇવેટ પાર્ટમાં દુખાવો થાય છે ત્યારે તેની મમ્મીએ પૂછતાં તેણે આ બાબતે વાત કરી હતી. એ પછી તેના પેરન્ટ્સે અમને ફરિયાદ કરી હતી. તેમની ફરિયાદના આધારે આ સિનિયર સિટિઝન દંપતીની ધરપકડ કરવામાં આવી છે. જોકે આ દંપતીનું કહેવું છે કે તેમના પર કરવામાં આવેલા આક્ષેપો ખોટા છે. તેમને ખોટી રીતે ફસાવવામાં આવ્યાં છે.’